**Indokolás**

**Mátraterenye Község Önkormányzatának 2020. évi költségvetéséről szóló rendelet-tervezetéhez**

Mátraterenye Község Önkormányzatának 2020. évi költségvetési rendelet-tervezetének előterjesztésére az államháztartásról szóló 2011. évi CXCV. törvényben (továbbiakban: Áht.) és a végrehajtásáról szóló 368/2011. (XII.31.) Kormányrendeltben (továbbiakban: Vhr.) foglaltak szerint határidőben (a központi költségvetésről szóló törvény hatálybalépését követő negyvenöt napon belül) és szerkezetben, a jogalkotásról szóló 2010. évi CXXX. törvény és a jogszabályszerkesztésről szóló 61/2009. (XII.14.) IRM. rendeletben foglaltak szerint kerül sor.

A költségvetési rendelet-tervezet bevezetője tartalmazza a helyi jogalkotásra felhatalmazó jogszabály megjelölését, valamint pontosan megjelöli a jogalkotást megalapozó önkormányzati feladatkört.

1. §

Rendelkezik a szabályozás tárgyi és személyi hatályáról, kerülve a területi hatály meghatározását, mivel a rendelet területi hatálya csak az önkormányzat közigazgatási területére terjed ki, illetve azonos azzal.

2-3. §

Az Áht. 23. §-ban és a Vhr. 24., 28.§-ban foglalt részletezésnek megfelelően és a kötelező mellékletekre, tájékoztató anyagokra hivatkozva tartalmazza a 2020. évi gazdálkodás kereteit, lehetőségeit. A rendelet szövege egyenként és beazonosíthatóan hivatkozik a mellékletekre, tájékoztatókra. A mellékletek, tájékoztatók mindegyikén feltüntetésre került a rendelet címe, száma, szintén a beazonosíthatóságot szolgálva.

4.§.

Összefoglalja a költségvetés végrehajtására vonatkozó, legszükségesebb, magasabb szintű jogszabályokban részletezett végrehajtási szabályokat, kiemelve egyes területeket:

1. a hitel felvétele – mint érzékeny gazdálkodási cselekmény – a képviselő-testület hatáskörébe tartozik,
2. a köztisztviselői illetményalap összege 46.380 Ft -ban került meghatározásra, a cafetéria juttatás összege a kötelező minimális mértékben,
3. hatásköri szabályok kerültek megfogalmazásra a végrehajtásért való felelősség körében,
4. a polgármester be nem tervezett többletbevétel terére, vagy kiadási megtakarítás terhére kötelezettséget vállalhat a rendeletben meghatározott összeghatárig és utólagos beszámolási kötelezettség mellett,
5. a költségvetés végrehajtását függetlenített belső ellenőr ellenőrzi,
6. az önkormányzat általános kötelezettséget vállal a felvett hitelek visszafizetése tekintetében

5. §.

Utal az államháztartáson kívüli források átadására és átvételére, a kérdéskört szabályozó külön rendeletre.

6. §

A záró rendelkezések a jogalkotási szabályok figyelembevételével rendezik a hatálybalépés időpontját, rendelkezve arról is, hogy a bevételi és kiadási előirányzatok itt visszamenőleges hatállyal, ez év január 1-jétől érvényesek.

Mátraterenye, 2020. november

Urbányi Edina

jegyző